

**"Алматы энергетика және байланыс институты" мекемесінің кейбір мәселелері**

Қазақстан Республикасы Үкіметінің қаулысы 2002 жылғы 26 қыркүйек N 1053

      "Қазақстан Республикасындағы Білім және ғылым объектілерін жекешелендірудің 2000-2005 жылдарға арналған тұжырымдамасы туралы" Қазақстан Республикасы Үкіметінің 2000 жылғы 11 сәуірдегі N 555 P000555\_ қаулысымен мақұлданған Қазақстан Республикасындағы Білім және ғылым объектілерін жекешелендірудің 2000-2005 жылдарға арналған тұжырымдамасына сәйкес Қазақстан Республикасының Үкіметі қаулы етеді:   
      1. Қазақстан Республикасының Қаржы министрлігі Мемлекеттік мүлік және жекешелендіру комитетінің "Алматы энергетика және байланыс институты" мекемесін (бұдан әрі - Мекеме) Мекеме құрылтайшылары қатысатын коммерциялық емес ұйым - жабық акционерлік қоғам (бұдан әрі - Қоғам) етіп қайта ұйымдастыру туралы ұсынысына келісім берілсін.   
      2. Қазақстан Республикасы Қаржы министрлігінің Мемлекеттік мүлік және

жекешелендіру комитеті Қазақстан Республикасының заңнамасында белгіленген

тәртіппен:

     1) Қоғамның басқа құрылтайшыларымен құрылтай шартын жасассын;

     2) Қоғамның әділет органдарында мемлекеттік тіркелуін қамтамасыз

етсін;

     3) Қоғам акцияларының мемлекеттік пакетін иелену және пайдалану

құқығын Қазақстан Республикасының Білім және ғылым министрлігіне берсін;

     4) осы қаулыны іске асыру жөнінде өзге де шаралар қабылдасын.

     3. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

Мамандар:

     Багарова Ж.А.,

     Қасымбеков Б.А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК